 ITiguan Allspace inesikhala esanele IsolezweITiguan Allspace inesikhala esaneleEZEZIMOTO 22 April 2018, 10:01am FANELESIBONGE BENGUIGAMA leVolkswagen Tiguan Allspace liyixoxa iphelele indaba ngale moto ukuthi yini umehluko phakathi kwayo neTiguan eyejwayelekile - inaso sonke isikhala osidingayo.Phela lena ilayisha abagibeli abayisikhombisa futhi nesikhala sokulayisha impahla sithe xaxa kunebitholakala phambilini.Lokhu kungenxa yokuthi ithe ukuba yinde futhi kwaVW bathi ububanzi bayo abushintshanga. I-wheelbase ithe ukuba yinde ngo-110 mm. Ubude bayo sebubonke bunyuke ngo-215 mm bafinyelela ku-4 701 mm.Lobu bude benza ukuthi, leSUV engena phakathi nendawo kweTiguan eyejwayelekile nengqovungqovu yeTouareg yakwabo, isikhala samadolo kubagibeli bangemuva sande ngo-60 mm kanti esempahla sona sinyuke ngo-115 litres. Angikubeke zisuka nje nokho ukuthi izihlalo zangemuva akuzona ezabantu abawushiye kakhulu umhlaba ngoba bazogoqana bagcine bengalujabulelanga uhambo.Njengoba isikhala sebhuthi uma izihlalo zivukile zonke singu-230 litres, uma usibona sincane uyakwazi ukulalisa ezangemuva isikhala sibe ngu-700 litres, uma ulalisa eziphakathi nendawo siba ngu-1 775 litres futhi uma uthanda uyakwazi nokulalisa esangaphambili somgibeli.Uma uyibuka ngaphandle ayibonakali ukuthi inkuli, ikakhulukazi uma uyibuka ngemuva noma ngaphambili.Ihlukene kathathuIhlukene ngezinhlobo ezintathu, okuyiTrendline, Comfortline neHighline.ITrendline ifika nenjini engu-1.4 litre TSI enamandla angu-110 kW netorque engu-250 Nm. Ikwazu ukusuka ku-0 iye ku-100kmh ngemizuzwane engu-9.5 seconts kanti ijubane layo elikhulu ngu-200 kmh . Ngebanga lika-100km bathi isebenzisa amalitha angu-6.5 kanti idonsa ngo gearbox oyi-6 speed DSG.Ifika namaLED daytime running lights, lights and Visibility Package izibuko ezizidimayo, ama-wiper azishayayo uma lina, namalambu azikhanyelayo futhi akwazi ukuzinciphisa wona u-bright nokunye.IComfortline yona uma uyiqhathanisa neTrendline, ifika nenjini engu-2.0 TSI kanti iyi-4Motion, nokusho ukuthi idonsa ngawo womane amasondo. Inamandla angu-132 kW ne torque engu-320 Nm futhi le njini intsha kwiTiguan. Ikwazi ukuyithwala ifinyelele ku-100kmh ngemizuzwana engu-8.2 kanti ijubane layo elikhulu ngu-208 kmh . Ngebanga lika-100km bathi iphuza amalitha angu-7.7 kaphethroli. Ino gearbox oyi-7 speed DSG.Uyakwazi ukuyithola futhi ngenjini engu-2.0 TDI enamandla angu-110 kW 4Motion. Yiyona yodwa ekadizili. Ine torque engu-320 Nm futhi ngebanga lika-100km bathi iphuza amalitha angu-6.6 litres futhi ino-gearbox oyi-7 speed DSG.IComfortline ifika nesivalo sebhuthi esivulwa ngebhathini, LED headlights with dynamic cornering lights okusho ukuthi akhanyisa kakhulu ngalapho ujikela khona neHill Descend Assist.Okuyiyona ephezulu yiHighline. Ifika nenjini engu-2.0 TSI litre enamandla angu-162 kW 4Motion inetorque engu-350 Nm. U-100kmh iwushaya ngemizuzwana engu-6.8 kanti ijubane layo elikhulu ngu-223kmh . Ino-gearbox oyi-7 speed DSG. Ngebanga lika-100km bathi isebenzisa amalitha kaphethroli angu-8.1.I-4MOTION yenza ukuthi amandla iwathumele emasondweni lapho edingeka khona.Kune-Active Control elawulwa ngenkinobho phakathi eyenza ukuthi umshayeli akhethe lapho ehamba khona njengasemgwaqweni nasobhuqwini. Uma uyifake emgwaqweni ikutshela ukuthi khetha ufuna ihambe kanjani phakathi kukaNormal, Sport, Eco no-Individual.Le moto ifika nezinto eziningi ezisiza umshayeli ozifaka uma uthanda njenge-Adaptive Cruise Control ACC eneFront Assist ne-City Emergency Braking. Uma ufake i-ACC ugcina ngokujikisa isiteringi ngoba okunye uyazenzela. Kukhona ne-Trailer Assist nePark Assist.Buningi nobunye ubuchwepheshe okwazi ukubufaka njenge-Active Info Display neHead-up Display. ITrndline neComfortline zifika neComposition Colour infotainment system kanti uma uthanda ugaxa iComposition Media yona efika neHighline. Uma uthanda ufaka neDiscover Pro navigation system.Uma ine-App Connect ukwazi ukuxhuma amaselula nge-Android Auto noma i-Apple CarPlay bese evela kwi-screen.Ngaphandle yinhle futhi ihluke nge-radiator grille entsha eshaya ngolayini be chrome. Nokhakhayi lwenziwe kabusha.Uma uyigaxe iR-Line package yilapho iba yinhle kakhulu khona. Ukwazi ukuyifaka kwiComfortline neHighline.Ususpension uthi ukwehla, ubhampa ngaphambili nangemuva uyahluka, inamarimu angu-19 inch kwiComfortline kuthi iHighline iba ngu-20 inch.Ngesikhathi yethulwa ngithole ithuba lokushayela i2.0 TDI Comfortline. Ungaze ukhohlwe ukuthi yimoto kadizili ngendlela ethule ngayo ngaphakathi. Izihlalo zintofontofo futhi njengoba iyi-4MOTION nje, ibibambelela emgwaqeni nakweyibhuqu. Amagiya ayo angena kalula futhi uma uthanda uwashintsha wena.ITiguan ngiyibone ikahle kubantu abanomndeni futhi abafinga imoto evulekile hhayi enkulu njengoToyota Fortuner, Ford Everest nezinye.Ifika ne-service plan yeminyaka emihlanu noma u-90 000km, i warranty yeminyaka emithathu noma u-120 000km, ne anti-corrosion warranty yeminyaka engu-12. Kumele uyisevise ngemuva kokuhamba u-15 000km. 